techiaith/cofnodycynulliad_en-cy huggingface dataset:
English: May I endorse what the First Minister said and extend our best wishes to the UK Prime Minister, and to everyone else who is unwell at the moment? I hope that Alun Davies also makes a speedy recovery. May I also thank you, First Minister, for the opportunity to be briefed this morning by the lead officials leading the response to this crisis?
Welsh: Gaf i ategu'r hyn y dywedodd y Prif Weinidog ac estyn ein dymuniadau gorau ni i gyd, wrth gwrs, i Brif Weinidog y Deyrnas Gyfunol, a hefyd i bawb arall sy'n sâl ar hyn o bryd? Gobeithio y caiff Alun Davies, wrth gwrs, wellhad buan. A gaf i hefyd ddiolch i chi, Brif Weinidog, am y cyfle i mi gael fy mriffio y bore yma gan y prif swyddogion sydd yn arwain yr ymateb i'r argyfwng?
English: I thank Adam Price for those questions and for his opening remarks.
Welsh: Diolch i Adam Price am y cwestiynau yna a beth ddywedodd e i ddechrau.
English: It's been a number of weeks now since Aneurin Bevan University Health Board has been a hotspot. From the statistics, we know that Newport has the highest confirmed cases in Wales per 100,000 of population. The announcement on the weekend of 7,000 critical beds is welcome, with the addition of field hospitals. In this, Aneurin Bevan health board will see the smallest numerical increase in critical beds across all Welsh health boards. With the Royal Gwent Hospital in my constituency under pressure, can you assure me that the plans are in place to ensure that support is available for Newport and Gwent patients to have access to beds, especially as we're ahead of other parts of Wales and the UK at the moment? And, secondly, we know that carers of all ages who are living with loved ones who are self-isolating or shielding are under a great deal of pressure in these times. Many are not able to have access to the respite services that they usually have, and some are shielding with loved ones who are at the end of their life. Specifically, young carers often rely on the direct support they receive at school, and young carers are more likely to feel isolated, lonely and overburdened. What more can the Welsh Government do to ensure that our carers of all ages are not forgotten?
Welsh: Bu nifer o wythnosau erbyn hyn ers i Fwrdd Iechyd Prifysgol Aneurin Bevan fod yn ardal â nifer fawr o achosion. O'r ystadegau, rydym ni'n gwybod mai Casnewydd sydd â'r nifer fwyaf o achosion a gadarnhawyd yng Nghymru ar gyfer pob 100,000 o'r boblogaeth. Mae'r cyhoeddiad dros y penwythnos o 7,000 o welyau critigol i'w groesawu, gan ychwanegu ysbytai maes. Yn hyn o beth, bwrdd iechyd Aneurin Bevan fydd â'r cynnydd rhifiadol lleiaf i nifer y gwelyau critigol ar draws holl fyrddau iechyd Cymru. Gydag Ysbyty Brenhinol Gwent yn fy etholaeth i o dan bwysau, a allwch chi fy sicrhau i bod y cynlluniau ar waith i sicrhau bod cymorth ar gael i gleifion Casnewydd a Gwent allu cael gwelyau, yn enwedig gan ein bod ni ar y blaen i rannau eraill o Gymru a'r DU ar hyn o bryd? Ac, yn ail, rydym ni'n gwybod bod gofalwyr o bob oed sy'n byw gydag anwyliaid sy'n hunanynysu neu sy'n gwarchod o dan lawer iawn o bwysau yn y cyfnod hwn. Nid yw llawer ohonyn nhw'n gallu cael gafael ar y gwasanaethau seibiant sydd ganddyn nhw fel arfer, ac mae rhai yn gwarchod eu hanwyliaid sydd ar ddiwedd eu hoes. Yn benodol, mae gofalwyr ifanc yn aml yn dibynnu ar y cymorth uniongyrchol y maen nhw'n ei gael yn yr ysgol, ac mae gofalwyr ifanc yn fwy tebygol o deimlo'n ynysig, yn unig ac wedi eu gorlwytho. Beth arall all Llywodraeth Cymru ei wneud i sicrhau nad yw ein gofalwyr o bob oed yn cael eu hanghofio?
English: We've now had questions from all of the political groups. I want to be able to call as many Members as possible, if we can have succinct questions from Members from now on. And please can you seek to not repeat issues that have already been asked and answered. And if I could say to the First Minister as well, please do not feel obliged to repeat an answer you've already given to previous questions. Jack Sargeant.
Welsh: Rydym ni wedi cael cwestiynau gan bob un o'r grwpiau gwleidyddol erbyn hyn. Hoffwn allu galw ar gynifer o Aelodau â phosibl, os gallwn ni gael cwestiynau cryno gan yr Aelodau o hyn ymlaen. Ac a allwch chi geisio peidio ag ailadrodd materion sydd eisoes wedi eu gofyn a'u hateb os gwelwch yn dda. Ac os caf i ddweud wrth y Prif Weinidog hefyd, peidiwch â theimlo rheidrwydd i ailadrodd ateb yr ydych chi eisoes wedi ei roi i gwestiynau blaenorol. Jack Sargeant.
English: Thank you, Llywydd. If I may start by saying my best wishes to the Prime Minister and Alun Davies and all those who are suffering as well. The issues I want to bring up with you directly, First Minister, are those of the self-employed. Now, the self-employed and I do welcome plans that are in place for their support. However, I am concerned about the time it will take for those avenues to be accessed. So, what can the Welsh Government do to urge the UK Government to bring forward this support for the self-employed and also to seek assurances for those who have recently become self-employed so that they will also qualify for this support? And my second question, First Minister, relates to vulnerable people, and those who are in self-isolation who require priority delivery slots when shopping. Does the Welsh Government have any plans to work with supermarkets across Wales to help them get priority, and, if so, when are we likely to expect this to be in practice? Thank you.
Welsh: Diolch, Llywydd. Os caf i ddechrau drwy anfon fy nymuniadau gorau at Brif Weinidog y DU ac at Alun Davies a phawb sy'n dioddef hefyd. Y materion yr wyf i eisiau eu codi gyda chi yn uniongyrchol, Prif Weinidog, yw'r rhai sy'n ymwneud â phobl hunangyflogedig. Nawr, mae pobl hunangyflogedig a minnau yn croesawu cynlluniau sydd ar waith i'w cynorthwyo. Fodd bynnag, rwy'n poeni am yr amser y bydd yn ei gymryd i gael mynediad at y llwybrau hynny. Felly, beth all Llywodraeth Cymru ei wneud i annog Llywodraeth y DU i gyflymu'r cymorth hwn i bobl hunangyflogedig a hefyd i geisio sicrwydd ar gyfer y rhai sydd wedi dod yn hunangyflogedig yn ddiweddar fel y byddant hwythau hefyd yn gymwys i gael y cymorth hwn? Ac mae fy ail gwestiwn, Prif Weinidog, yn ymwneud â phobl agored i niwed, a'r rhai sy'n hunanynysu sydd angen slotiau danfon blaenoriaethol wrth iddyn nhw siopa. A oes gan Lywodraeth Cymru unrhyw gynlluniau i weithio gydag archfarchnadoedd ledled Cymru i'w helpu i gael blaenoriaeth, ac, os felly, pryd ydym ni'n debygol o ddisgwyl i hyn fod ar waith? Diolch.
English: Thank you to Jack Sargeant. It's very good to see you, Jack, after these weeks. On the self-employed, it is a matter of concern that that help will not become available until June, and Jack is absolutely right - there is a big gap for people who didn't have returns, tax returns, that they were able to supply for 2019. I said earlier, Llywydd, that we are able to put these points directly to the UK Ministers responsible. There'll be further opportunities to do that and I'll make sure that we continue to report the concerns that Assembly Members have. Lesley will, I'm sure, give a fuller answer in relation to vulnerable people and food. Just to be clear, across the United Kingdom, the priority slots that supermarkets are able to offer are for the shielded group, not the vulnerable group, which is much bigger than that. We concluded data agreements with supermarkets in Wales this week. That's really important - we can't release people's personal data to supermarkets without proper safeguards in place. All the data were supplied to three of the eight supermarkets yesterday. The rest of them will get it today. That means they will be able to schedule home deliveries for people in the shielded group here in Wales and we expect that to begin this week.
Welsh: Diolch yn fawr i Jack Sargeant. Mae'n dda iawn eich gweld chi, Jack, ar ôl yr wythnosau diwethaf. O ran yr hunangyflogedig, mae'n destun pryder na fydd y cymorth hwnnw ar gael tan fis Mehefin, ac mae Jack yn llygad ei le - ceir bwlch mawr i bobl nad oedd ganddyn nhw ffurflenni, ffurflenni treth, yr oedden nhw'n gallu eu cyflenwi ar gyfer 2019. Dywedais yn gynharach, Llywydd, ein bod ni'n gallu gwneud y pwyntiau hyn yn uniongyrchol i Weinidogion y DU sy'n gyfrifol. Bydd rhagor o gyfleoedd i wneud hynny a byddaf yn gwneud yn siŵr ein bod ni'n parhau i hysbysu am y pryderon sydd gan Aelodau'r Cynulliad. Rwy'n siŵr y bydd Lesley yn rhoi ateb llawnach ynglŷn â phobl agored i niwed a bwyd. Dim ond i fod yn eglur, ar draws y Deyrnas Unedig, mae'r slotiau blaenoriaeth y gall archfarchnadoedd eu cynnig ar gyfer y grŵp sy'n cael ei warchod, nid y grŵp agored i niwed, sy'n llawer mwy na hynny. Cwblhawyd cytundebau data gennym gydag archfarchnadoedd yng Nghymru yr wythnos hon. Mae hynny'n wirioneddol bwysig - ni allwn ni rannu data personol pobl gydag archfarchnadoedd heb fod mesurau diogelu priodol ar waith. Darparwyd yr holl ddata i dair o'r wyth archfarchnad ddoe. Bydd y gweddill ohonyn nhw'n eu cael heddiw. Mae hynny'n golygu y byddan nhw'n yn gallu trefnu danfoniadau cartref i bobl yn y grŵp sy'n cael ei warchod yma yng Nghymru ac rydym ni'n disgwyl i hynny ddechrau yr wythnos hon.
English: First Minister, we heard yesterday that several members of staff in the Aneurin Bevan health board had received the wrong test results. Could you please indicate whether they've been re-tested and how long it'll take for all NHS and care staff to be tested with accurate results? And related to that, the level of anxiety and trauma suffered by these members of staff and all front-line staff is considerable. By failing to provide PPE and testing, do you agree that what the Government is effectively doing is the equivalent of asking soldiers to go to war but to bring their own kitchen knives instead of weapons? And unlike soldiers, they don't have care and respite time, so they're having to take their own fear back home with them, because they're afraid they'll infect their own families. So, do you agree that, as well as the immediate steps of ensuring PPE and testing are available to all, in the future there'll need to be far more consideration of the welfare of NHS and care staff, including counselling for trauma? What are you doing now to ensure that's available and that the welfare of staff is paramount?
Welsh: Prif Weinidog, fe glywsom ni ddoe fod nifer o aelodau staff Bwrdd Iechyd Aneurin Bevan wedi cael y canlyniadau profion anghywir. A fyddech chi gystal â chadarnhau a ydyn nhw wedi cael eu hailbrofi a pha mor hir y bydd yn ei gymryd i'r GIG a'r staff gofal gael eu profi a chael y canlyniadau cywir? Ac yn gysylltiedig â hynny, mae'r pryder a'r trallod y mae'r aelodau hyn o staff a phob aelod o staff rheng flaen yn ei ddioddef yn sylweddol iawn. Drwy fethu â darparu cyfarpar diogelu personol a phrofion, a ydych chi'n cytuno bod yr hyn y mae'r Llywodraeth yn ei wneud i bob pwrpas yn gyfystyr â gofyn i filwyr fynd i ryfel ond mynd â'u cyllyll cegin eu hunain yn lle arfau? Ac yn wahanol i filwyr, dydyn nhw ddim yn cael gofal na seibiant, felly maen nhw'n gorfod mynd â'u hofn yn ôl adref gyda nhw, oherwydd maen nhw'n ofni y byddan nhw'n heintio eu teuluoedd eu hunain. Felly, a ydych chi'n cytuno, yn ogystal â'r camau uniongyrchol o sicrhau bod cyfarpar diogelu personol a phrofion ar gael i bawb, y bydd angen yn y dyfodol rhoi llawer mwy o ystyriaeth i les y GIG a staff gofal, gan gynnwys cwnsela ar gyfer trawma? Beth ydych chi'n ei wneud nawr i sicrhau fod hynny ar gael a bod lles y staff o'r pwys mwyaf?
English: What policy or guidance has the Welsh Government issued regarding provision for critical workers to access educational childcare settings for their children? A number of contacts have been made with me, by or on behalf of critical NHS staff living in Flintshire, who have been told that both parents have to be critical workers to qualify, one of whom has had to stay at home rather than join a clinical team, another is living apart from her children and husband in accommodation provided by Glyndŵr University in order to access her shifts at Wrexham Maelor. Finally, how do you respond to the call by TCC, Trefnu Cymunedol Cymru - Together Creating Communities - Wrexham-based but representing a coalition of community bodies, regarding provision of free school meals for eligible pupils during the crisis? They're asking for cash to be provided directly to parents or carers so that they can freely purchase food for their families where they believe the grab-and-go systems are forcing the poorest families to take unnecessary risks. The voucher scheme in England doesn't include all supermarket chains and they're concerned the voucher scheme in Wales may mean that supermarkets are not accessible for all families in receipt of free school meals, and they believe the provision of cash allows for shopping to be done at local shops, supporting social distancing by reducing the need to travel to supermarkets.
Welsh: Pa bolisi neu ganllawiau y mae Llywodraeth Cymru wedi'u cyhoeddi ynghylch sicrhau y gall gweithwyr allweddol anfon eu plant i leoliadau sy'n cynnig darpariaeth gofal addysgol? Mae nifer o bobl wedi cysylltu â mi, yn staff hanfodol y GIG sy'n byw yn Sir y Fflint, neu bobl yn siarad ar eu rhan, y dywedwyd wrthyn nhw bod yn rhaid i'r ddau riant fod yn weithwyr hanfodol i fod yn gymwys, ac mae un ohonyn nhw wedi gorfod aros gartref yn hytrach nag ymuno â thîm clinigol, ac mae rhywun arall yn byw ar wahân i'w phlant a'i gŵr mewn llety a ddarperir gan Brifysgol Glyndŵr er mwn gallu mynd i'w gwaith yn Ysbyty Maelor Wrecsam. Yn olaf, sut ydych chi'n ymateb i'r alwad gan TCC, Trefnu Cymunedol Cymru - Together Creating Communities - sydd â'u swyddfa yn Wrecsam ond sy'n cynrychioli clymblaid o gyrff cymunedol, ynghylch darparu prydau ysgol am ddim i ddisgyblion cymwys yn ystod yr argyfwng? Maen nhw'n gofyn i arian parod gael ei ddarparu'n uniongyrchol i rieni neu ofalwyr er mwyn iddyn nhw allu prynu bwyd yn rhwydd i'w teuluoedd os ydyn nhw'n credu bod y systemau bachu a mynd yn gorfodi'r teuluoedd tlotaf i beryglu eu hunain yn ddiangen. Nid yw'r cynllun talebau yn Lloegr yn cynnwys pob cadwyn o archfarchnadoedd ac maen nhw'n poeni y gall y cynllun talebau yng Nghymru olygu nad yw archfarchnadoedd yn hygyrch i bob teulu sy'n cael prydau ysgol am ddim, ac maen nhw'n credu bod darparu arian parod yn caniatáu siopa mewn siopau lleol, gan gefnogi pobl i gadw pellter cymdeithasol drwy leihau'r angen i deithio i archfarchnadoedd.
English: I thank the First Minister. Apologies to the nine Members whom I was unfortunately unable to call.
Welsh: Diolch i'r Prif Weinidog. Ymddiheuriadau i'r naw Aelod na fues i'n ffodus i fedru cael yr amser i'w galw nhw.
English: The next item is a statement by the Minister for Environment, Energy and Rural Affairs on the response to coronavirus. I call on the Minister to make the statement - Lesley Griffiths.
Welsh: Yr eitem nesaf, felly, yw'r datganiad gan Weinidog yr Amgylchedd, Ynni a Materion Gwledig ar yr ymateb i coronafeirws. Rwy'n galw ar y Gweinidog i wneud ei datganiad - Lesley Griffiths.
English: Three quick questions to finish this agenda item. Helen Mary Jones first.
Welsh: Tri chwestiwn cyflym i orffen yr eitem hon ar yr agenda. Helen Mary Jones yn gyntaf.
English: I'm not going to repeat all those things that people have asked, except for on footpaths. When you set out the regulation, there was also a 28-day review period. So, I ask the Minister when she is going to make an announcement, having carried out that review, because in two weeks' time that will need to be the case. I do want to ask about how we're going to manage getting the crops in the ground, and whether you've had ongoing discussions about the workers' availability, because it's very clear that people who might find themselves out of work might welcome the opportunity to help here. Any update that you might have on that would be more than welcome. But I also want to ask a question that has been asked, and that's about garden centres and nurseries, and, coupled with that, I suppose all the other downturns in businesses. So, there's a wider question here about how, as a Government and a business support community more generally, we're helping people not to just diversify in what they do, but to diversify in how they sell what they're doing and how we support them going forward. I think there's a clear case here for investment in whatever means those are, whether it's training, whether it's technology, or whatever it is, to help businesses who have expanded, who are operating normally through the current set-up, but need to move online to just be self-sustaining in times like this situation now, and it's very much focused our minds, I suppose, to modernise the businesses. Thank you.
Welsh: Dydw i ddim yn mynd i ailadrodd yr holl bethau hynny y mae pobl wedi eu gofyn, ac eithrio ynghylch llwybrau troed. Pan gyhoeddwyd y rheoliad, cafwyd cyfnod adolygu 28 diwrnod hefyd. Felly, gofynnaf i'r Gweinidog pryd fydd hi'n gwneud cyhoeddiad, ar ôl cynnal yr adolygiad hwnnw, oherwydd ymhen pythefnos bydd angen i hynny ddigwydd. Rwyf eisiau holi sut yr ydym yn mynd i lwyddo i gael y cnydau yn y ddaear, ac a ydych chi wedi cael trafodaethau parhaus ynghylch cael gafael ar weithwyr, oherwydd mae'n amlwg iawn y gallai pobl sydd efallai heb waith, groesawu'r cyfle i helpu yn hyn o beth. Byddai unrhyw newyddion diweddar ynghylch hynny a allai fod gennych chi yn cael ei groesawu'n fawr. Ond rwyf hefyd eisiau gofyn cwestiwn sydd wedi cael ei ofyn, a hynny am ganolfannau garddio a meithrinfeydd planhigion, ac, ynghyd â hynny, mae'n debyg busnesau eraill sy'n dioddef dirywiad. Felly, mae cwestiwn ehangach yma ynglŷn â sut y byddwn ni, fel Llywodraeth a chymuned sy'n cefnogi busnesau yn fwy cyffredinol, yn helpu pobl nid yn unig i arallgyfeirio o ran yr hyn y maen nhw'n ei wneud, ond i arallgyfeirio yn y ffordd y maen nhw'n gwerthu'r hyn y maen nhw'n ei wneud a sut yr ydym ni'n eu cefnogi wrth fwrw ymlaen. Rwy'n credu bod achos clir yma dros fuddsoddi yn y moddion hynny beth bynnag ydyn nhw, boed yn hyfforddiant, boed yn dechnoleg, neu beth bynnag ydyn nhw, i helpu busnesau sydd wedi ehangu, sydd yn gweithredu fel arfer yn y drefn bresennol, ond sydd angen mynd ar-lein er mwyn bod yn hunangynhaliol mewn cyfnod fel hwn nawr, ac mae wedi gwneud inni feddwl yn fwy i raddau helaeth, mae'n debyg am foderneiddio'r busnesau. Diolch.
English: The Minister will appreciate that for Mid and West Wales in particular seasonal businesses are vitally important to the economy, and this is particularly true in rural areas as well. Inevitably, the bulk of their season's income is now under threat, and it's very possible that some businesses will earn nothing during the spring or the summer. That poses very severe threats for what comes after this crisis is over, and we need to do some forward planning, therefore, about the cashflow situation that might arise in the autumn and in the winter. In this respect, although businesses have been getting a lot of help from Government, such as the job retention scheme, where 80 per cent of the costs of a furloughed employee are paid, nevertheless, businesses still have to pay that 20 per cent figure, and as Helen Mary Jones pointed out in relation to security costs and maintenance costs, they continue throughout this crisis even though there's no income coming in. So I wonder if the Minister can tell me what thought is being given to what follows in the immediate prospect after the summer to help these businesses get through the winter and back onto an even keel, because clearly it's going to take 12 months, 18 months, maybe two years to get over the problems that have been caused in the last few weeks.
Welsh: Bydd y Gweinidog yn gwerthfawrogi bod busnesau tymhorol yn y gorllewin a'r canolbarth yn enwedig yn hanfodol bwysig i'r economi, ac mae hyn yn arbennig o wir mewn ardaloedd gwledig hefyd. Yn anorfod, mae'r rhan fwyaf o incwm eu tymor bellach o dan fygythiad, ac mae'n bosib iawn y bydd rhai busnesau yn ennill dim yn ystod y gwanwyn na'r haf. Mae hynny'n creu bygythiadau difrifol iawn o ran yr hyn a ddaw ar ôl i'r argyfwng hwn ddod i ben, ac mae angen inni flaengynllunio rhywfaint, felly, ar gyfer y sefyllfa o ran llif arian a allai godi yn yr hydref ac yn y gaeaf. Yn hyn o beth, er bod busnesau wedi bod yn cael llawer o help gan y Llywodraeth, megis y cynllun cadw swyddi, lle y telir 80 y cant o gostau gweithiwr ar seibiant, er hynny, mae'n rhaid i'r busnesau barhau i dalu'r ffigur hwnnw o 20 y cant, ac fel y nododd Helen Mary Jones yng nghyswllt costau diogelwch a chostau cynnal a chadw, maen nhw'n parhau drwy gydol yr argyfwng hwn, er nad oes incwm yn dod i mewn. Felly, tybed a wnaiff y Gweinidog ddweud wrthyf i pa ystyriaeth sy'n cael ei rhoi i'r hyn fydd yn dilyn yn syth ar ôl yr haf i helpu'r busnesau hyn i oroesi'r gaeaf a chodi eto, oherwydd mae'n amlwg y bydd yn cymryd 12 mis, 18 mis, efallai dwy flynedd i oresgyn y problemau sydd wedi'u hachosi yn ystod yr wythnosau diwethaf.
English: Thank you. I think you make a very important point, that this is not going to right itself very quickly. This is going to be an ongoing issue for so many businesses to work for. You are quite right: there's been significant support from Welsh Government for our businesses. I'm sure the Minister, Ken Skates, is looking at this and what else will be needed. So certainly for my own portfolio, I mentioned that I will be announcing support for fisheries, for instance. I don't know how long it's going to be before the market is back up and boats can go out to sea. So, clearly, as I'm looking at that scheme, I need to look at it not just in the here and now, but in the longer term too. But, I think we all have to accept that this is going to take a long time to get over. I thought the First Minister made a really important point about not wanting to go back to normal; I think we've seen a level of collaboration and co-operation that we haven't seen before.
Welsh: Diolch. Rwy'n credu eich bod yn gwneud pwynt pwysig iawn, sef nad yw'r sefyllfa hon yn mynd i wella ar ei phen ei hun yn gyflym iawn. Mae hon yn mynd i fod yn broblem barhaus i gynifer o fusnesau. Rydych yn llygad eich lle: mae Llywodraeth Cymru wedi bod yn cefnogi ein busnesau yn sylweddol. Rwy'n siŵr fod y Gweinidog, Ken Skates, yn edrych ar hyn ac ar beth arall fydd ei angen. Felly yn sicr o ran fy mhortffolio i, soniais y byddaf yn cyhoeddi cefnogaeth i bysgodfeydd, er enghraifft. Dydw i ddim yn gwybod faint o amser y cymerith hi cyn bydd y farchnad yn ôl ar ei thraed ac y bydd cychod yn gallu mynd allan i'r môr. Felly, yn amlwg, wrth i mi edrych ar y cynllun hwnnw, mae angen imi edrych arno nid yn unig nawr ond yn y tymor hwy hefyd. Ond, rwy'n credu bod yn rhaid i ni i gyd dderbyn ei bod hi'n mynd i gymryd amser hir i adfer ar ôl hyn. Roeddwn yn credu bod y Prif Weinidog wedi gwneud pwynt pwysig iawn ynghylch peidio â bod eisiau mynd yn ôl i'r drefn arferol; rwy'n credu ein bod ni wedi gweld cydweithio a chydweithredu i'r graddau na welsom ni o'r blaen.
English: Thank you to the Minister. In accordance with Standing Order 12.24 and 12.40, unless a Member objects, the motions for the general principles and the financial resolution of the Local Government and Elections (Wales) Bill will be grouped for debate and for voting. There are no objections. I see no objections. We will do that. Before we move on to that debate, I will suspend proceedings now for 15 minutes.
Welsh: Diolch yn fawr i'r Gweinidog. Yn unol â Rheol Sefydlog 12.24 a 12.40, oni bai y bydd Aelod yn gwrthwynebu, caiff y cynigion ar gyfer egwyddorion cyffredinol a phenderfyniad ariannol y Bil Llywodraeth Leol ac Etholiadau (Cymru) eu rhoi gyda'i gilydd i'w trafod ac i bleidleisio yn eu cylch. Nid oes gwrthwynebiad. Ni welaf unrhyw wrthwynebiad. Fe wnawn ni hynny. Cyn inni symud ymlaen at y drafodaeth honno, rwy'n atal trafodion nawr am 15 munud.